T.S. Eliot

Thomas Stearns Eliot (født 26. september 1888 i St. Louis i Missouri, død 4. januar 1965 i Kensington i London) var en angloamerikansk dikter, dramatiker, litteraturkritiker og «en av de fremste poeter på 1900-tallet.»Bush, Ronald: «T.S. Eliot's Life and Career»  i: American National Biography. Red. John A Garraty & Mark C. Carnes. New York: Oxford University Press, 1999.

Han ble født i St. Louis i Missouri i USA, men flyttet til Storbritannia i 1914 da han var 25 år.  Han ble britisk statsborger i 1927 da han var 39 år og gikk samtidig inn i den anglikanske kirken. 

Eliot fikk utstrakt oppmerksomhet for sitt dikt The Love Song of J. Alfred Prufrock (1915), som er vurdert som et mesterverk innenfor modernismen. Det ble fulgt av noen av de mest kjente diktene i engelsk språk, blant annet hans lange The Waste Land (1922) (gjendiktet av Paal Brekke under tittelen Det golde landet i 1949, og av Eirik S. Røkkum under tittelen Det øde landet i 2021), The Hollow Men (1925), Ash Wednesday (1930) og Four Quartets (1945). Han skrev også sju skuespill, blant annet Murder in the Cathedral (Mordet i domkirken, 1935). 

Han mottok Nobelprisen i litteratur i 1948 «for sin framstående, nyskapende bidrag til dagens poesi.» «The Nobel Prize in Literature 1948». Nobelprize.org. Nobel Media. Sitat: «for his outstanding, pioneer contribution to present-day poetry». «The Nobel Prize in Literature 1948 - T.S. Eliot», Nobelprize.org, taken from Frenz, Horst (red): Nobel Lectures, Literature 1901-1967. Elsevier Publishing Company, Amsterdam, 1969. I 1959 ble han utnevnt til den tyske ordenen Pour le Mérite für Wissenschaften und Künste, og i 1964 ble han tildelt Presidentens frihetsmedalje av USAs president Lyndon B. Johnson. Eliot døde i London i England i 1965.

 Bibliografi 

 1917 Prufrock and Other Observations
 1919 Poems
 1920 Ara vos Prec
 1920 The Sacred Wood
 1922 The Waste Land
 1924 Homage to John Dryden
 1925 Poems 1909–1925
 1925 The Hollow Men
 1930 Ash Wednesday
 1932 Sweeney Agonistes
 1934 After Strange Gods: A Primer of Modern Heresy
 1935 Collected Poems 1909–1935
 1935 Burnt Norton
 1935 Mordet i domkirken (Murder in the Cathedral)
 1935 Old Possum's Book of Practical Cats
 1939 The Family Reunion
 1939 The Idea of a Christian Society
 1940 East Coker
 1941 The Dry Salvages
 1943 Four Quartets 
 1948 Little Gidding
 1948 Towards a Definition of Culture
 1950 Cocktailselskapet (The Cocktail Party)
 1963 Collected Poems 1909–1962
 1964 Knowledge and Experience in the Philosophy of F.H. Bradley

 Referanser 

 Eksterne lenker 




  Eliot's Grave
  T.S Eliot sitater
  NRK Portretter


Kategori:Engelskspråklige forfattere
Kategori:Nobelprisvinnere fra USA
Kategori:Britiske nobelprisvinnere
Kategori:Nobelprisvinnere (litteratur)
Kategori:Order of Merit
Kategori:Pour le Mérite
Kategori:Presidentens Frihetsmedalje
Kategori:Personer fra St. Louis
Kategori:Migranter til Storbritannia
Kategori:Nykritikk